|  |
| --- |
| * **Dyma set syml iawn o reolau neu "cyfansoddiad" ar gyfer grwpiau bach cymunedol nid er elw. Dylid ei defnyddio gan grwpiau sydd wedi derbyn dyfarniad grant y Loteri Genedlaethol fel rhan o raglen #Dathlu25LoteriGenedlaethol yn unig.**
* **Mae'r rheolau hyn yn amlinellu'r prosesau i helpu aelodau i redeg y grŵp, i wneud penderfyniadau am eu digwyddiad, gweithgaredd neu eitem #Dathlu25LoteriGenedlaethol ac i reoli unrhyw arian a roddir i'r grŵp.**
* **Mae'r rheolau hyn yn fan cychwyn syml ar gyfer grŵp cymunedol a dylid eu darllen yn ofalus er mwyn sicrhau y byddant yn gweithio ar gyfer eich grŵp. Nid ydynt yn disodli cyngor cyfreithiol. Os yw'ch grŵp yn parhau ar ôl eich digwyddiad neu weithgaredd #Dathlu25LoteriGenedlaethol neu ar ôl i chi brynu'ch eitem, gofynnir ichi geisio cyngor cyfreithiol i ddatblygu cyfansoddiad llawnach.**
* **Mewn grŵp mawr iawn, mae'n bosib mai'r aelodau yw'r sawl sy'n gwneud y penderfyniadau / eistedd ar y panel trefnu a ni fydd angen i fynychwyr eraill lofnodi'r cyfansoddiad hwn os nad ydynt yn rhan o wneud penderfyniadau'r grŵp. Mae pob grŵp yn wahanol, chi sydd i benderfynu pwy sy'n aelod.**
 |

1. Mae ein grŵp wedi dod ynghyd am ddigwyddiad, gweithgaredd neu i brynu eitem i ddod â phobl at ei gilydd yn ein cymuned fel rhan o #Dathlu25LoteriGenedlaethol.
2. Rhestrir aelodau'r grŵp ar y dudalen nesaf. Gall aelodau newydd ymuno â'r grŵp. Mae'r holl aelodau'n cytuno i ddilyn y rheolau hyn.
3. Dyma sut fyddwn yn gwneud penderfyniadau fel grŵp:
* fel rheol bydd y grŵp yn gwneud penderfyniadau yn ystod cyfarfod o'r holl aelodau
* gellir cynnal cyfarfod dim ond os oes o leiaf hanner yr aelodau'n mynychu. Os mai dau aelod yn unig sydd yno, rhaid bod y ddau yn mynychu'r cyfarfod
* rhaid bod o leiaf hanner yr aelodau sy'n mynychu'r cyfarfod yn cytuno ar y penderfyniadau
* os nad oes amser gennym i gynnal cyfarfod, gallwn hefyd wneud penderfyniadau trwy geisio cydsyniad pob aelod yn ysgrifenedig, gan gynnwys dros e-bost
1. Byddwn yn defnyddio unrhyw arian neu grantiau a roddir i'r grŵp i drefnu ein digwyddiad, gweithgaredd #Dathlu25LoteriGenedlaethol neu i brynu ein heitem er budd ein cymuned. Byddwn ond yn gwario'r arian ar bethau rydym wedi penderfynu arnynt fel grŵp.
2. Mae pob un ohonom yn gyfrifol am arian y grŵp, unrhyw gardiau wedi'u rhagdalu a roddir i'r grŵp ac unrhyw beth a brynwn ar gyfer y grŵp. Mae pob un ohonom yn gyfrifol am unrhyw ddyledion a eir iddi ac am unrhyw gytundebau a wneir gan y grŵp.
3. Byddwn yn pennu un person i fod yn gyfrifol am wario'r arian pan fydd pawb wedi cytuno. Byddant yn cadw rhestr o'r holl wariant ynghyd ag unrhyw dderbynebau am y pethau a brynwn. Rhaid bod y grŵp yn cymeradwyo unrhyw gytundebau a rhaid bod o leiaf dau aelod yn eu llofnodi.
4. Ni fyddwn yn cadw arian y grŵp ar gyfer ein hunain nac yn talu ein hunain i redeg y grŵp (ar wahân i fân gostau megis lluniaeth).
5. Ni fyddwn yn gwario arian y grŵp gyda chwmnïau neu bobl os oes gan aelod berthynas agos â hwy (gelwir hyn yn *'gwrthdaro buddiannau'*) oni bai bod y grŵp wedi penderfynu ymlaen llaw bod hyn yn dderbyniol. Mae hyn yn cynnwys gwraig/gŵr, partner sifil, plentyn neu fam-gu/tad-cu aelod.
6. Bydd y grŵp cyfansoddedig hwn yn peidio â bodoli ar ôl i ni gwblhau ein digwyddiad, gweithgaredd neu bryniant #Dathlu25LoteriGenedlaethol. Gall y grŵp barhau yn anffurfiol heb gyfansoddiad.
7. **Aelodau'r grŵp**

|  |  |  |  |
| --- | --- | --- | --- |
| **Enw 1** |  | **Enw 2** |  |
| **Cyfeiriad** |  | **Cyfeiriad** |  |
| **Llofnod** |  | **Llofnod** |  |
| **Enw 3** |  | **Enw 4** |  |
| **Cyfeiriad** |  | **Cyfeiriad** |  |
| **Llofnod** |  | **Llofnod** |  |
| **Enw 5** |  | **Enw 6** |  |
| **Cyfeiriad** |  | **Cyfeiriad** |  |
| **Llofnod** |  | **Llofnod** |  |
| **Enw 7** |  | **Enw 8** |  |
| **Cyfeiriad** |  | **Cyfeiriad** |  |
| **Llofnod** |  | **Llofnod** |  |